NaiveNeuron/SloPal huggingface dataset:
M. Číž, podpredseda NR SR: (2007-03-20):
Vážené kolegyne, kolegovia, pristúpime k rokovaniu o ďalšom bode, ktorým je podľa schváleného programu informácia o výsledkoch analýzy vývoja a súčasného stavu verejnej správy a návrhoch opatrení . Tento materiál vlády ste dostali ako tlač 219. Teraz dávam slovo podpredsedovi vlády a ministrovi vnútra Slovenskej republiky Robertovi Kaliňákovi a prosím ho, aby materiál uviedol. S procedurálny návrhom? Poprosím vás, pani poslankyňa, aby sme dodržali ustanovenia rokovacieho poriadku. Nech sa páči, máte slovo.
Drdul, Dominik, poslanec NR SR (2023-01-31):
Pokúsim sa, ďakujem. (Povedané so smiechom.) V rozprave vystúpilo 16 poslancov a pozmeňujúce návrhy k návrhu uznesenia podali poslanci Fico, Pellegrini, Susko, ktorý požiadal hlasovať o každom z dvoch bodov samostatne, a poslanec Svrček. Poslanec Svrček však vzal svoj pozmeňujúci návrh späť, teda o ňom nemôžme hlasovať. Najprv budeme hlasovať o pozmeňujúcom návrhu, ktorý podal poslanec Fico. Dajte, prosím, o ňom hlasovať.
Gajdoš, Peter, minister obrany SR (2019-10-15):
Vážený pán predseda, vážená, vážené pani poslankyne, páni poslanci. Prešiel som si, vážený pán poslanec, celý písomný záznam, nikde tam nie je ani slovo. Ja som vojak, minister, akonáhle schváli Národná rada tento návrh, tak samozrejme budeme sa tým musieť popasovať, ale potom sa bude musieť zmeniť aj ten návrh poslanecký, ktorý je, pretože my sme kalkulovali, môžem vám to ukázať, s účinnosťou od 1. 2., a od 1.12., tak ako teda ste riešili uvedené záležitosti, ale aj dneska na tej tlačovke to bolo hodne populistické. Pretože sa matematika dá aj z jednej strany, aj z druhej strany, a vždycky to musí byť jedna plus jedna dva. A my sme to tak počítali, aby to bolo dva. A preto podstata spočíva v tom, že my máme aj v návrhu rozpočtu na rok 2020 finančné prostriedky v celkovej hodnote 357 miliónov, 275, 800, teda 289 miliónov s tým, že teda tieto finančné prostriedky kalkulujú aj s tým vyrovnaním v prípade, že by teda mohol byť profesionálny vojak v rámci toho zákona nejakým spôsobom poškodený. A je tam až do 50 % tá tarifná, tá funkčná tarifa na to, aby sa to vyrovnalo. To znamená, to, čo bolo povedané, bude aj zabezpečené. To sme sľúbili vojakom a je to skutočne reálne s vyčlenenými finančnými prostriedkami. Takto by sa museli robiť tu rozpočtové opatrenia, boli by to veľké problémy. A práve naopak, je to dlhodobý legislatívny proces, je tu konsenzus pri rokovaní vlády, pretože tam boli aj iné záležitosti riešenia policajtov, hasičov, ostatné bezpečnostné zložky. To znamená, v plnej miere akceptujeme tento konsenzus. Ďakujem velice pekne.
Bublavý, Dušan, poslanec NR SR (2013-06-27):
... a ak by sme zjednodušili ešte rozvody a schválili inštitút dohody o rozvode manželstva, ktorú môžu uzavrieť vo forme notárskej zápisnice, tu by sme naozaj, naozaj znevážili manželstvo ako také a tých rozvodov by bolo oveľa, oveľa viac. A ak v rozprave poviete, že môže byť manželstvo rozvedené aj esemeskou, je to veľmi pokrytecké. Naozaj a je to nevhodné hovoriť v Národnej rade a tu pred plénom. Treba si ctiť rodinu ako inštitúciu a manželstvo ako také. A manželstvo nie je uzavreté len v kostoloch, sú aj štátne manželstvá a to neznamená, že by sme ich mali znevažovať. Tento návrh zákona je úplne zbytočný.
Grendel, Gábor, podpredseda NR SR (2020-09-29):
S reakciou na faktické poznámky, pán poslanec Gyimesi.
B. Bugár, podpredseda NR SR: (2005-06-28):
K. Fajnor, poslanec: Ďakujem, veľmi pekne, pán predsedajúci, za slovo. Vážený pán kolega, ja som prvýkrát sa dozvedel, že ste ekonóm a ja som z toho ostal v šoku. Pretože od ekonóma predpokladám, že by mohol vystúpiť ekonomicky fundovane a nerozprávať nám tu rozprávky. Chcem povedať jeden fakt, ktorý nie je rozprávkou. Na konci marca bol dlh 28,2 miliardy amerických dolárov. Prepočítajte si to dnešným kurzom, je to hrubo nad 800 miliárd. My sme chudobní a už máme dlh. Rozprávate tu o takzvanom zadlžovaní, je mi veľmi ľúto, že neviete, o čom hovoríte, a je mi ľúto teda, že školu, ktorú ste skončili, pravdepodobne vaši profesori nebudú veľmi nadšení. Musím povedať niečo o reálnych mzdách. Tie reálne mzdy, sa priznalo a bolo opäť publikované v tlači, mohli by ste si to prečítať, sa zdvihli len preto, keď boli v Slovnafte a v ďalších bankách vyplatené vrcholovému manažmentu odmeny, pretože aj to ide. Vypočítajte si doma jeden stotisícový plat a koľko musí byť tých 8-9-tisícových, aby vyšiel ten priemer, ktorý oficiálne máme. A chcel by som vás upozorniť na jeden údaj, v roku 1993, keď vzniklo Slovensko. Dlh, ktorý sme prebrali, bol necelé 3 miliardy amerických dolárov. Dnes je to o 25 miliárd viac. Prosím vás pekne, bolo by dobre doštudovať a na záver ešte chcem povedať jednu vec. Pokiaľ hovoríme o raste HDP päť percent. V Číne je deväť, v Bielorusku za minulý rok to bolo desať. Ak my by sme dosiahli takéto výsledky, tak táto vláda asi od radosti len tancuje, nechodí už ani do roboty. Prosím vás pekne, rast HDP ešte neznamená, áno, je základ, ale neznamená vyššiu životnú úroveň a kvalitu života. Je to o spravodlivom prerozdeľovaní HDP a to tu nie je, v tom je problém. Ďakujem.
J. Liška, minister obrany SR: (2005-05-10):
V návrhu zákona sa ustanovuje nový systém postupu v služobnej kariére spojený s rotáciou personálu založeného na služobnom hodnotení a konkurenčnom výbere na povýšenie, výcviku a vzdelávania v priebehu služobnej kariéry, nový systém ustanovovania a povyšovania a nový systém odmeňovania podľa dosiahnutej vojenskej hodnosti, ktorý umožní regrutáciu, udržiavanie a rotáciu vojenského personálu na pracovných pozíciách. Tento systém bude kompatibilný so systémami armád členských štátov NATO. Realizácia úlohy profesionalizácie vojenského personálu súčasne vyžaduje zohľadniť nové požiadavky na profesionálnu službu, ktorá sa stáva stále viac časovo, fyzicky a psychicky náročnejšia a rizikovejšia a z tohto dôvodu je navrhovaný aj nový systém odmeňovania. V posledných dňoch došlo v súvislosti s týmto návrhom zákona k medializácii problematiky súvisiacej s odmeňovaním leteckého personálu, a preto vás chcem informovať, že tieto problémy budú po vzájomnej dohode čoskoro vyriešené. O podrobnostiach vás budem informovať na rokovaní jednotlivých výborov, ktorým tento návrh zákona bude pridelený na prerokovanie. Vážený pán predsedajúci, vážené panie poslankyne, vážení páni poslanci, prosím vás o postúpenie predloženého vládneho návrhu zákona do druhého čítania. Ďakujem.
Figeľ, Ján, podpredseda NR SR (2013-03-12):
Ďakujem pekne. S ďalším príspevkom do rozpravy je prihlásený pán Marián Kvasnička. Pán kolega, máte slovo, nech sa páči.
Glváč, Martin, minister obrany SR (2013-05-14):
Vážený pán predseda, dámy poslankyne, kolegovia poslanci, predkladám vám na prerokovanie vládny návrh zákona, ktorým sa mení a dopĺňa zákon č. 435/2010 Z. z. o poskytovaní dotácií v pôsobnosti Ministerstva obrany Slovenskej republiky. Cieľom predloženého vládneho návrhu zákona je umožniť ministerstvu obrany Slovenskej republiky poskytnúť dotáciu Vojenským lesom a majetkom Slovenskej republiky, štátny podnik, na úhradu zvýšených nákladov na hospodárenie v lesoch z dôvodu výcviku ozbrojených síl Slovenskej republiky vo vojenskom obvode alebo na územiach slúžiacich na zabezpečenie úloh obrany štátu, ako aj na úhradu zvýšených nákladov na poľnohospodársku výrobu na územiach slúžiacich na zabezpečenie úloh obrany štátu. Súčasne sa navrhuje rozšíriť možnosť poskytnutia dotácie aj na revitalizáciu lesných pozemkov a lesných porastov a na trvalo udržateľné hospodárenie v lesoch. Z dôvodu, že Vojenské lesy a majetky Slovenskej republiky, štátny podnik, spravujú so súhlasom Ministerstva pôdohospodárstva a rozvoja vidieka Slovenskej republiky aj lesný majetok vo vlastníctve štátu, umožňuje sa poskytnúť dotácia aj na tento lesný majetok. Vážený pán predseda, poslankyne, poslanci, dovoľujem si vás požiadať o prerokovanie predloženého vládneho návrhu zákona a jeho postúpenie na ďalšie prerokovanie vo výboroch Národnej rady Slovenskej republiky. Ďakujem.
Bugár, Béla, podpredseda NR SR (2010-08-05):
Na vystúpenie pána poslanca s faktickými poznámkami traja páni poslanci. Končím možnosť sa prihlásiť do faktických poznámok. Pán poslanec Přidal, nech sa páči, máte slovo.
Bugár, Béla, podpredseda NR SR (2011-07-12):
(Hlasovanie.) Prítomných 143 poslancov, za 64, proti 73, 6 sa hlasovania zdržali. Konštatujem, že tento návrh nebol schválený. Pán spravodajca.
Kollár, Boris, predseda NR SR (2022-10-06):
Ďakujem pekne pánovi ministrovi. Chce sa vyjadriť k rozprave spravodajca? Nie. Ďakujem pekne. Prerušujem rokovanie o tomto bode programu. Nakoľko máme už len 10 minút do dvanástej a pán poslanec ma poprosil, je to na pol hodinu, že by sme to nedorokovali, takže vyhlasujem teraz prestávku do štrnástej hodiny a o štrnástej budeme pokračovať mimoriadnou schôdzou. Ďakujem veľmi pekne. Pardon, ospravedlňujem sa, hodina otázok a potom bude mimoriadna schôdza. Áno. (Prerušenie rokovania o 11.50 hodine.) (Pokračovanie rokovania o 14.00 hodine.)
Fecko, Martin, poslanec NR SR (2013-09-06):
Ďakujem pekne. Ďakujem kolegovia, že ste zareagovali až v päťčlennom počte. Takže ďakujem veľmi pekne. Odpoviem asi dvom poslancom. Pán Šuca, áno, pán kolega, ale ja hovorím, kto vystúpi a ide na pleciach strany, u mňa je nie nezávislý, ale nezaradený. Tak by ho mali kategorizovať. Tými nezávislými sme iba my, to znamená takto, ako to bolo. Takže to je o tom, áno. Pán Mikloško, hovorili ste, tam váha tých politických strán že klesá (odborníci) No práveže niektorí odborníci, ktorých ja som osobne poznal ešte v deväťdesiatych rokoch a ktorí sú ešte stále odborníkmi a chceli s dobrou vierou ísť v deväťdesiatych rokoch do politiky, boli tu, po pol roku povedali: „Kašleme na to, lebo nám šéf strany diktuje, ako máme odborne riešiť veci.“ A to je veľký problém. To je veľký problém, keď sa do odborníkov začína pliesť politika. Tak tu hovorím nie. Musí byť odborník taký, ktorého nesmie politika ovplyvňovať, pretože on vie to svoje know-how vo svojom odbore usmerniť. Ku kolegovi Bublavému. Áno, nešťastná náhoda môže byť, samozrejme. Dá sa to vyprecizovať v tom zákone. Len si povedal že má nejakých kamarátov takých, to znamená, vrana k vrane sadá. Povedzme si však, Martin, poviem, kto si. To znamená, že bacha aj na túto tendenciu. Takže, hovorím... (Reakcia z pléna.) Áno, je to, ale dá sa to vyprecizovať proste, aby to bolo jasné, o čom to tam je. Predsa keď niekto ja neviem, ako si povedal, nejakou nešťastnou náhodou bude mať nejaký ten krížik, tak dobre, budiž. Ale každopádne nerád by som bol, aby nás riadili, ako som povedal, nejakí tí hrdlorezi respektíve zlodeji a iní v úvodzovkách povedaní občania Slovenskej republiky. Ďakujem pekne.
Krúpa, Juraj, poslanec NR SR (2020-12-08):
Ďakujem. So súhlasom štyroch poslaneckých klubov, teda OĽANO, SME RODINA, SaS a ZA ĽUDÍ, dávam procedurálny návrh o tom, aby NR SR po prerokovaní vládneho návrhu zákona, ktorým sa dopĺňa zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov, čiže tlač 351, tento návrh odhlasovala ihneď po prerokovaní v prvom čítaní. Dôvod: Keďže ide o strategické, á, skrátené legislatívne konanie, určené výbory k tomu môžu rokovať už dnes cez obed. 
	Ďakujem veľmi pekne.
Mazurek, Milan, poslanec NR SR (2018-11-21):
Pani poslankyňa Blahová, ja plne kvitujem vaše slová o Andrejovi Dankovi, veď nerobme si ilúzie, nerobí si ilúzie ani Slovenská národná strana a jej poslanci. Vieme, že Andrej Danko či už po morálnej, vzdelanostnej alebo iných, akýchkoľvek iných kvalitatívnych ohľadoch nemá čo robiť na funkcii predsedu Národnej rady. A je to neuveriteľná hanba, že my tam takéhoto človeka máme, či už privatizéra, podvodníka, klamára a jednoducho človeka, na ktorom sa zabávajú úplne všade, kde sa len pozrú na jeho tlačovky. Nevyzerá to dobre, nerobí to dobré meno. Čo ale mňa tak fascinuje, udivuje, keď počúvam vaše vystúpenie predovšetkým z poslaneckých klubov SaS a OĽANO, ako sa snažíte veľmi moralizovať. Moralizujete, hovoríte o vysokých hodnotách, o ušľachtilých cieľoch, o veciach, ktoré by mali slušní, zodpovední, inteligentní politici, ktorým záleží na budúcnosti nášho štátu, dodržiavať a ktoré by mali byť pre nich sväté, ale vy rovnako, tak ako aj Andrej Danko a podobní ľudia, trpíte selektívnou slepotou. Jednoducho, ak ide o Andreja Danka, čo, opakujem, plne kvitujem a tento človek musí byť jednoducho odvolaný, ak si chceme zachovať ešte akú-takú tvár, ale ak ide o nejakých iných politikov, ktorí majú doslova a do písmena možno ešte viac špiny na svojej hlave ako Andrej Danko, napríklad Andrej Kiska, tak vtedy ste ticho. Vtedy ste ticho a dokonca ešte väčšie špinavosti v mnohých ohľadoch dokážete obhajovať. Vy ste ľudia, ktorí na jednej strane kričia na Danka, že odpísal z piatich knižiek rigoróznu prácu, ktorú možno ani sám nepísal – veď prečo by to on robil, však hovorí sa o tom, že keď robil skúšku, tak vždy išla fúra dreva z Revúcej a takto robil tú vysokú školu –, ale keď niekto kúpi v dobrej viere za 1 800 eur pozemok v hodnote milióna a na kúpnej zmluve ani nemá uvedené číslo listu vlastníctva, tak to je v poriadku, tam nie je nič podozrivé, hej? Čiže buďme féroví, buďme objektívni. Jak Danko, tak aj Kiska. A dúfam, že sa to aspoň raz v živote od vás nejakým spôsobom dočkám.
Laššáková, Jana, podpredsedníčka NR SR (2012-09-26):
Panie poslankyne, páni poslanci, budeme pokračovať v rokovaní. Teraz nasleduje prvé čítanie o návrhu poslancov Národnej rady Slovenskej republiky Alojza Hlinu a Miroslava Kadúca na vydanie zákona, ktorým sa mení a dopĺňa zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov . Návrh zákona je uverejnený ako tlač 156, návrh na jeho pridelenie na prerokovanie výborom je v rozhodnutí č. 142. Teraz dávam slovo poslancovi Alojzovi Hlinovi, aby návrh zákona uviedol. Nech sa páči, pán poslanec.
Kažimír, Peter, podpredseda vlády a minister financií SR (2018-11-29):
Ďakujem za slovo. Pán poslanec, pokiaľ si niečo naozaj cením, tak to je moja vlastná nezávislosť a sloboda v rozhodovaní, no ale nebudem o tom presviedčať tých, ktorých presvedčiť nemožno, teda napríklad aj vás, ale mienim sa týmto aj riadiť naďalej. Myšlienka, že môj prípadný nástup do pozície guvernéra Národnej banky Slovenska bude dôkazom, že politika má na NBS vplyv, je naozaj úsmevná, pretože Národná banka Slovenska je zo zákona, opakujem, zo zákona nezávislá a tak to má byť a tak to aj musí zostať. A v prípade, že získam dôveru aj od pána prezidenta, potom to budem ja, kto bude prvý, kto bude nezávislosť tejto inštitúcie brániť. Dovoľujem si tvrdiť, že ministri financií sú jednou polovicou politici a druhou počtári alebo, ak chcete, finančníci. Som presvedčený, že skúsenosti praktika, za ktorého sa teraz na poste ministra financií považujem, sa dajú veľmi dobre využiť aj pri riadení inštitúcie, ktorou je Národná banka Slovenska. Ale ak si, pán poslanec, myslíte, že ide o nejaký unikát v Európe, tak by som odporučil bližšie sa oboznámiť s problematikou centrálnych bánk v Európskej únii a odporúčal vám sa pozrieť, kto sú guvernéri napríklad vo Fínsku, posledne Olli Rehn, bývalý komisár Európskej únie alebo minister hospodárstva, kto sú guvernéri vo Švédsku, vo Francúzsku, v Nemecku, Veľkej Británii alebo v Českej republike. A sú nimi bývalí ministri, bývalí štátni tajomníci, predsedovia vlád alebo dokonca kancelári, šéfovia kabinetov predsedov vlád. Takže určite nám nechcete tvrdiť, pán poslanec, že všetky centrálne banky v spomenutých krajinách, napríklad vo Fínsku, Švédsku, Francúzsku, Nemecku, Veľkej Británii či v Českej republike, sú politicky riadené, resp. nemajú svoju nezávislosť. Ďakujem.
Grendel, Gábor, podpredseda NR SR (2020-10-13):
Pán poslanec Jarjabek s faktickou.
Muňko, Dušan, poslanec NR SR (2022-05-03):
Pán poslanec, veľmi podrobne si rozobral sociálnu oblasť a to, čo vláda sľubovala, respektíve nová vláda sľubovala, čo všetko zmení. Zmení kultúru, výber na miesta, na čo, na čo aj spravila, či hneď prvá vec, pokiaľ sa týka jednotlivých prednostov, vyberala tak, ako by mala vyberať, potom policajného prezidenta, ktorého sme my zmenili, ako má byť výber, potom išla na ďalšie veci, ktoré proste jednoducho nepoznajú ani hranice v slovenskom právnom systéme, to, čo začala predvádzať z hľadiska kajúcnikov a z hľadiska kolúznej väzby. Už pri zmene zákona, že keď kolúzna väzba mala byť, tak už vtedy mali pripravené, zločineckú skupinu, čiže potrebovali zavrieť lídra opozičnej strany, ktorý poukazoval na všetky nedostatky a na to, ako vládne táto výborná koalícia. Ja ako najstarší poslanec tejto snemovne vždycky hovorím jednu vec. To, čo rozbehneš a s kým sa spájaš, s akým, to je, vtáci rovnakého peria rovnako kvákajú, ale rovnako ich aj dobehne ich minulosť. Viete, je to na smiech, keď chcú zavrieť opozičného politika preto, že im poukazuje na chyby, či je to z hľadiska sociálnej oblasti, z hľadiska energetiky, z hľadiska zvyšovania cien, proste čo chytia do ruky, to jednoducho pokazia. A tiež si povedal, že sme ukradli tri miliardy. Tak oni to, keď zoberiete tri miliardy z toho rozpočtu nákladovej položky, aká je to časť, tak si pozrite to, čo oni spravili dieru v rozpočte za prvý rok. Deväť miliárd, za druhý rok 8,5 a neviem, koľko bude tento rok. Tak to som zvedavý... (Prerušenie vystúpenia časomerom.)
Kuffa, Štefan, poslanec NR SR (2013-09-18):
V podstate to isté som chcel povedať. Pán predseda, my sme hlasovali tuná v tomto pléne, že po skončení rozpravy, po skončení tohto, tejto schôdze sa bude hlasovať. Takúto krátku pamäť zase nemáme. Naozaj, táto rozprava teraz skončila, máme hlasovať. Tento rokovací poriadok si tuná oplieskavame o hlavu všetci. Všetci, koľkí sme tuná v tejto Národnej rade, všetci ho porušujeme. Aj v tejto chvíli je to veľmi vážna vec. A dohoda na grémiu, ktorá bola, predsa nemôže byť nadradená nad hlasovaním poslancov Národnej rady. Veď za dverami parlamentu sa nemôže tuná rozhodnúť v takých vážnych veciach, ale poslanci Národnej rady hlasujú o zákonoch a o všetkých týchto vážnych veciach. Ja vás preto, pán predseda, vyzývam, aby došlo teraz naozaj k hlasovaniu. Ďakujem pekne.
A. Belousovová, podpredsedníčka NR SR: (2006-12-14):
Takže dávam slovo pani poslankyni Tóthovej.
Gašpar, Tibor, poslanec NR SR (2024-02-08):
Hlasujeme o bode 61 pozmeňujúceho návrhu poslanca Galka.
Laššáková, Jana, podpredsedníčka NR SR (2013-03-20):
Na vystúpenie pána poslanca nie sú faktické poznámky. Končím možnosť prihlásiť sa s faktickými poznámkami. Vyhlasujem rozpravu za skončenú. Chce k rozprave zaujať stanovisko navrhovateľ? Nie. Spravodajkyňa už išla na svoje miesto. Takže podľa schváleného programu budeme pokračovať druhým čítaním o návrhu poslancov Národnej rady Slovenskej republiky Antonína Cicoňa, Otta Brixiho a Antona Martvoňa na vydanie zákona, ktorým sa mení a dopĺňa zákon č. 138/2010 Z. z. o lesnom reprodukčnom materiáli v znení zákona č. 49/2011 Z. z . Návrh zákona je uverejnený ako tlač 350, spoločná správa výborov má tlač 350a. Dávam slovo poslancovi Antonovi Cicoňovi, aby návrh zákona odôvodnil. Nech sa páči.
Kuffa, Filip, poslanec NR SR (2021-11-03):
Ďakujem za slovo. Je mi ešte smiešno z tej predchádzajúcej faktickej poznámky. Miro Suja, veľmi dobre, že si sa znova vrátil k tým diskusiám, ako prebiehali, aké segregačné metódy používali. Ja som bol takisto vyhodený z diskusie v Národnom parku Slovenský raj. A darmo tu dakto bude rozprávať, že ako sa správali poslanci alebo že nejaké iné nevhodné správanie. Ja som na diskusii v Národnom parku Nízke Tatry a Veľkej Fatre, na tej diskusii bol. Sedel som tam na rohu. V podstate iba v Nízkych Tatrách som sa tam asi dve alebo tri minúty vyjadril k diskusii. Ináč som bol ako pozorovateľ. Tak už nechápem, čo im mohlo vadiť na tom, keď si tam poslanec Národnej rady príde sadnúť a niekto tuná spochybní, že ty nie si primátor, že nie si starosta. Prepánajána, však sme poslanci. A keď to bola verejná diskusia, však my sme tam mali, nieže my, všetci ľudia tam mali prístup. A tuná v priamom prenose sa teraz vlastne priznali, že to neboli verejné diskusie. Ty si proste nespĺňal nejakú kategóriu segregačnú, a tým pádom si nemal nárok ani byť na tej diskusii. Aj keď sa ťa priamo táto diskusia dotýkala. Slovenský raj, toľko ospevovaný, že ako to tam všetko funguje. Tí, čo poznáme Slovenský raj, čo sme tam boli, je to krasové územia tvorené z vápencov a dolomitov. Tam, keď idete tými roklinami, rebríkmi, reťazami, pozriete sa hore, sú to nedostupné svahy, v živote historicky nikdy sa tam nehospodárilo na tých pozemkov. V živote nikdy sa tam hospodáriť nebude. Ani nejaká pastva tam neprichádza do úvahy alebo čo. A tí vlastníci aj na základe dobrej komunikácie s riaditeľom národného parku, ale pozor, nie všetci neštátni vlastníci, dohodli sa na tom, že, áno, vieme vám pustiť nejaké územia aj do najprísnejšieho piateho stupňa ochrany, ale pozor, čo tam existuje v Slovenskej raji? Kompenzácia. Ale toto už nikto nepovie, že tam sa dohodli. Áno, ja ti tuná beriem pozemky aj s nejakými obmedzeniami, ale dostaneš takú a takú kompenzáciu. Takže ten ospevovaný Slovenský raj je asi toľko k nemu.
Šeliga, Juraj, podpredseda NR SR (2020-04-28):
Ďakujem. Ako ďalšia prihlásená v rozprave je pani poslankyňa Záborská. Nevidím pani poslankyňu Záborskú, takže jej prepadáva poradie. A ako ďalší je tu pán poslanec Žiak, ktorý ide vystúpiť, nech sa páči.
Mikuš, Jozef, poslanec NR SR (2015-06-26):
Vážená pani podpredsedníčka Národnej rady, aj kolegyne, kolegovia, Výbor Národnej rady Slovenskej republiky pre hospodárske záležitosti ma uznesením č. 443 určil za spravodajcu k návrhu poslanca Národnej rady Slovenskej republiky Alojza Hlinu na vydanie zákona, ktorým sa dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a ktorým sa dopĺňajú niektoré zákony, ktorý máme pod tlačou 1615. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia zákona je zrejmý účel navrhovanej úpravy a súčasťou predloženého návrhu je stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby v druhom čítaní návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady pre hospodárske záležitosti a odporúčam, aby výbory predmetný návrh zákona prerokovali v stanovených termínoch  - v gestorskom do jedenásteho a v ostatných do 10. septembra roku 2015. Ďakujem pekne, pani podpredsedníčka. Otvorte rozpravu.
Mikloš, Ivan, poslanec NR SR (2013-10-24):
Ďakujem pekne. Vážený pán poslanec Kuffa, ja som vaše vystúpenie aj väčšinu doterajších vystúpení sledoval v kancelárii a viackrát som žasol. Ale vo vašom prípade som žasol až tak, že som prišiel skôr do sály, ako som pôvodne chcel. Pretože to, čo som počul, musím povedať, že som neveril vlastným ušiam. Pán poslanec, my neodvolávame dnes pani ministerku preto, že zomrela pacientka. My, ani si nemyslím, že by malo byť našou úlohou, aby sme skúmali, či v tú minútu mal, alebo nemal niekto rozhodovať či vrtuľníkom, či inak. Tá prvá zásadná vec, ktorá je absolútne nespochybniteľná a za ktorú už by bolo potrebné vyvodzovať politickú zodpovednosť, aj keby nezomrel žiaden pacient, je tá, že bola znefunkčnená letecká záchranná služba z dvoch sedmín, bola znefunkčnená v priebehu niekoľkých, pokiaľ viem piatich, dní vinou ministerstva zdravotníctva. Už tento samotný fakt, ktorý je nespochybniteľný a ktorý nemôžte vyvrátiť nijako a ničím, už tento samotný fakt by bol dostatočný na vyvodenie politickej zodpovednosti a odvolávanie pani ministerky. Zároveň ale aj človek zomrel. Chcem vás upozorniť, že napríklad vo vyspelých krajinách preberá politickú zodpovednosť minister, ak sa stane nejaké nešťastie, aj keď nemá absolútne ani on, ani jeho rezort žiadnu príčinnú súvislosť s týmto nešťastím. Keď sa vykoľají vlak, pretože ide príliš rýchlo rušňovodič, a dôjde k stratám, tak v civilizovaných krajinách sa preberá politická zodpovednosť. Tu hovoríme o úmrtí, v ktorom je veľmi, veľmi závažný predpoklad a podozrenie, že to mohlo súvisieť. Ja neviem, či súviselo, alebo nesúviselo. Ale opakujem vám. Hovoríme o politickej zodpovednosti a aj bez toho nešťastia, ktoré sa stalo, si myslím, že konanie ministerstva a ministerky osobne bolo také, že vyvodenie politickej zodpovednosti je namieste.
Žiga, Peter, podpredseda NR SR (2024-09-17):
Ďakujem pekne, pán poslanec. Konštatujem, že Národná rada v tajnom hlasovaní zvolila poslanca Samuela Migaľa za predsedu Osobitného kontrolného výboru na kontrolu činnosti Slovenskej informačnej služby . Teraz prosím o oznámenie výsledkov tajného hlasovania o návrhu na odvolanie poslanca Michala Šimečku z funkcie podpredsedu Národnej rady.
Laššáková, Jana, podpredsedníčka NR SR (2013-06-25):
V súlade s rokovacím poriadkom o slovo požiadal pán spravodajca. Nech sa páči.
Kuriak, Milan, poslanec NR SR (2023-03-14):
Ďakujem za slovo. Ďakujem ti, pani profesorka, kolegyňa Evka Horváthová, za popísanie reálnych možností a nemožností tejto veľmi dobrej veci pre, pre naše deti alebo pre chorých ľudí sprevádzať ich pri vyšetreniach v nemocniciach. Ale musíme si uvedomiť, že aké možnosti v súčasnej dobe v našom zdravotníctve máme. O tomto sa vyjadrilo aj veľa odborníkov v tomto pléne, že tu naozaj musím dať týmto skutočným odborníkom v zdravotníctve za pravdu, že momentálne zdravotníctvo aj vďaka niekoľkoročnému drancovaniu nie je pripravené na túto dobrú vec, s ktorou plne súhlasíme. Naozaj asi ešte musíme nejaké obdobie počkať. Možno ak sa podarí postaviť dve nové štátne nemocnice a zainvestovať tie milióny z plánu obnovy do ďalších nemocníc, tak táto služba pre chorých ľudí sa určite môže zreálniť a priblížiť realite skôr. Nie, ako tu bolo spomenuté, že sa to odsunie na dvadsať rokov. Ja som otcom viacerých detí a môžem povedať, keď bolo potrebné byť pri niektorom z našich detí v nemocnici, tak aspoň si nepamätám, aspoň si nepamätám, že by nám to bolo niekedy zabránené. Dokonca viem, že so synom som bol na vyšetrení obličiek v martinskej nemocnici niekoľko dní. Mal som samostatné lôžko pri jeho postieľke. Takže ja si myslím, že, že teraz nie všade, ale v mnohých prípadoch táto... (Prerušenie vystúpenia časomerom.)
Laurenčík, Milan, podpredseda NR SR (2021-11-12):
Poslednú faktickú poznámku bude mať pán poslanec Andrej Medvecký.
Pellegrini, Peter, predseda NR SR (2015-11-12):
Dobre. Chápali sme to tak, že sme hlasovali o bodoch 3 až 14? (Súhlasné reakcie z pléna.) V poriadku. Dobre. Takže hlasovanie bolo o bodoch 1, 3 až 14.
Pellegrini, Peter, predseda NR SR (2015-10-21):
Poprosím, pán poslanec Petrák, nech sa páči.
Daniš, Zoltán, poslanec NR SR (2014-11-08):
Ja ho chcem doplniť. Ja presne budem reagovať na to. (Prerušenie vystúpenia predsedajúcou.)
Abrhan, Pavol, poslanec NR SR (2015-09-30):
Ďakujem pekne, ospravedlňujem sa, že aj v rozprave vystupujem, ale chcem... Marián ešte? Pán predseda, máme problém.
M. Číž, podpredseda NR SR: (2007-09-18):
Spravodajca, nech sa páči, máte slovo, pán poslanec.
Cseh, Peter, poslanec NR SR (2023-01-26):
Ďakujem za slovo. Pán poslanec Fico, klamstvá, klamstvá a klamstvá. Ja som veľmi nerád, že tu nesedíte, lebo by som veľmi rád vám to povedal priamo do očí. Ale, chvalabohu, tu máte svojich kleptokratov a môžem im to povedať do očí. Tak hneď na začiatku. Vaša každá veta, každá jedna tlačovka začína s klamstvom, a to vo vete sociálna demokracia. Páni a dámy, vy naozaj máte ten pocit, že vy ste tu zanechali sociálnu republiku za sebou? Naozaj to tých 21 centov zvýšenie rodinných prídavkov je podľa vás sociálne? Ja vám to poviem tak, ja tu sedím štvrtý mesiac, ja ten pocit nemám. Vy ste veľmi ďaleko od sociálnej. Je to, až tak ste ďaleko, že ste to po novom zmenili na slovenskú sociálnu demokraciu, lebo už asi na viac nemáte. No a potom k tej demokracie. Pán Fico je jediný aktívny politik, ktorý Ústavu Slovenskej republiky v tejto podobe podpísal, ktorý bol pri zrode. Ja sa vás pýtam, čo robil tridsať rokov. Keď, keď mu to nevyhovuje a mu to nevyhovovalo, prečo to nezmenil? Prečo pre to neurobil nič? Absolútne nič. No áno, lebo je to demokrat, ktorý až vtedy spieva a kričí o demokracii, keď je v opozícii, keď, keď má ten pocit, že môžme mu na to dôjsť, že je to mafia a môžme ho chytiť za golier a OČTK spravodlivosť ho môže nájsť. A ešte k tej demokracii. Stavme sa, stavme sa, že ak by ste mali teraz ústavnú väčšinu, by ste to nezmenili. A viete prečo sa dokážem staviť? Lebo po páde Radičovej vlády ste mali tú možnosť. Nič ste nespravili, keď ste mali tú možnosť. A teraz tu kričíte a ste najväčší demokrat a hádžete sa každý deň o zem, ako strašne tá ústava je nevyhovujúca... (Prerušenie vystúpenia časomerom.)
G. Gál, poslanec: (2007-09-20):
Hovorili sme aj o dekréte č. 88/45 o všeobecných pracovných povinnostiach. Skoro v každom štáte po 2. svetovej vojne boli prijaté takéto podobné zákony. Ale tu sa ani tento zákon, ani tento dekrét sa nedodržal. Bol rad výnimiek, na ktorých ľudí sa to nevzťahuje. A tu boli i pod rúškom pracovnej povinnosti vysťahované celé rodiny s malými deťmi, so starými a chorými ľuďmi. A na záver, ako mohli jednoduchí roľníci, sedliaci, ktorí robia na poliach, ktorí nič iné nerobili, len sa modlili a robili, byť... (Vystúpenie automaticky prerušené časomierou.)
J. Vaľová, poslankyňa: (2010-02-02):
Ja by som povedala, že pozitívom tohto zákona je, vôbec že sa dostal na svetlo sveta. A, samozrejme, bude mať svoje pôrodné bolesti. A ja vítam, že ministerstvo práce a sociálnych vecí urobilo monitoring medzi mestami, obcami a vyššími územnými celkami a ostatnými poskytovateľmi, čiže neverejnými, aby zistilo, kde tie bolesti sú. A myslím si, že práve tieto bolesti v tomto zákone upravuje. Dneska nemôžeme povedať, že jednoducho áno, toto, čo ste hovorili vy, bolo stopercentne správne a to, čo sme hovorili my, nebolo stopercentne správne, ale beriem zákon ako taký ako celok. A najviac ma teší to, pretože ja som bola prekladateľom pozmeňujúcich návrhov po dohode s predsedami vyšších územných celkov, že vôbec to neberieme ako nejakú hanbu alebo dogmu, ba naopak, beriem to ako ústretovosť, že sme schopní povedať, že prax doniesla určité problémy, ale vieme ich vyriešiť. A to už vôbec nie je nejakým údivom. Ak 17 rokov takýto zákon nemohol uzrieť svetlo sveta, ak vlastne za osemročnej vlády aj KDH, keď bolo vo vláde, nebolo schopné takýto zákon pripraviť a nebolo schopné dať takéto normy, tak chcem jednoznačne povedať, že beriem to ako veľké pozitívum. A, samozrejme, vôbec s tým nemám problém, že sa menia aj určité ustanovenia, ktoré som navrhla ja. A teší ma, že teda... (Vystúpenie prerušené časomerom.)
Pellegrini, Peter, predseda NR SR (2015-06-24):
Naozaj, kolegyne, kolegovia, ako pri takejto závažnej téme a naozaj vás nechcem vyzývať každú minútu, aby ste zachovali kľud v rokovacej sále. Naozaj všetci, ktorí nechcú rokovať, potrebujú si niečo vybaviť, poprosím, opustiť rokovaciu sálu. Ďakujem.
Mazurek, Milan, poslanec NR SR (2021-09-22):
Pán kolega, oceňujem váš konštruktívny prístup, oceňujem to, že ste sa úplne objektívne pozreli na tento zákon bez nejakých politických animozít, ktoré v tejto veci určite musíme dať bokom, pretože koniec koncov, povedzme si to na rovinu, prečo by malo politické tričko rozhodovať v momente, keď ide o ochranu malých detí, keď ide o ochranu ich životov, zdravia, bezpečnosti a taktiež aj zdravého vývoja? To sú veci, ktoré spolu súvisia, ktoré k sebe patria. A som preto rád, že oceňujete tento návrh zákona, a chcem vám povedať, že Boris Kollár potvrdil, že hnutie SME RODINA bude hlasovať za tento návrh zákona, takže ak ho podporíte svojimi hlasmi aj vy, poslanci Kresťanskej únie, má veľký potenciál dostať sa do druhého čítania, kde ho potom môžme aj finálne schváliť. Tak by som vás chcel požiadať alebo aj poprosiť pokojne v záujme týchto našich malých detí, keď vidíte, že aj váš koaličný partner to ide podporiť, aby ste za to slobodne hlasovali a dostali sme to do druhého čítania. A skutočne nejdeme na nikoho útočiť, nikomu liezť do spálne, ale postarali sa o to, aby deti boli chránené pred tými negatívnymi vplyvmi, ktoré mnohokrát prerástli všetkým cez hlavu práve v tej západnej Európe či v Spojených štátoch amerických.
Beblavý, Miroslav, poslanec NR SR (2017-12-01):
Bohužiaľ, aj po všetkých tých poznámkach musím stáť na tom, čo som povedal v rozprave, že takáto novela vytvorí priestor len pre bohatých a zúfalých. Nie pre nikoho iného a nie je dobré robiť v zdravotníctve zákony, ktoré sú len pre bohatých a zúfalých. Treba vytvoriť zákony pre všetkých. To je prvý bod. Druhý bod je, ako možno vysvetliť kolegom, ktorí sa tej rozprave tak nevenovali, že ten návrh, ktorý ja som predložil, tiež vytvára extra hodiny, to znamená, že objednávanie, nové platené za tých do 10 eur bude možné len na extra pridané hodiny, nie na tie dnešné presne, pretože nemalo by dochádzať k uprednostňovaniu v štandardných hodinách, tomu úplne súhlasím a nepôjde ani o prácu lekárov zadarmo, ako tu niektorý z kolegov naznačil, lebo práve my hovoríme, že to má byť aj ten poplatok, ale aj platba zdravotnej poisťovne štandardná a dokonca vieme, že poisťovne by takýmto lekárom mali poskytovať extra bonusy pri tých špecialistoch, ktorí sú už dneska prebookovaní, lebo to je jediné riešenie. A posledný bod, taký odľahčený, pán poslanec Tomáš už zmizol, tak možno niekde počúva, ja som tu nikdy nevyťahoval svoje vzdelanie a tituly a publikácie, ale ak je záujem, kedykoľvek môžme si to vytlačiť a porovnávať s každým v tejto snemovni. Ja sa v tejto oblasti určite nemám za čo hanbiť. Ale to podstatné, viete čo, ja som za tie dvadsaťkorunáčky síce nehlasoval, lebo som nebol poslanec, ani člen vlády, ale navrhujem vám, pán Tomáš, dve veci. Urobme spolu dve fotky. Ja budem mať na jedenej, ako ste povedali, nalepené na čelo tých sedemdesiat centov, ktoré zaviedol Zajac, hoci ja som za ne nehlasoval a vy budete mať na čele nalepených tých tridsať euro, za ktoré teraz zahlasujete v utorok a uvidíme, čo si na to ľudia povedia. Tých sedemdesiat centov verzus tých tridsať euro. A druhá fotka, ktorú vám odporúčam, je, že spolu sa odfotíme s pánom masérom Kostkom a s tým riaditeľom Univerzitnej nemocnice Bratislava, ktorý teraz pôsobí u pána ministra v jeho podriadenej inštitúcii, spolu sa odfotíme, ale vy sa s nimi budete objímať a ja nie, lebo to tiež zodpovedá našej doterajšej pozícii, lebo ak si pamätám správne, vy ste pánovi Kostkovi dokonca radili, ako má zvládať svoje nepríjemnosti ešte pred voľbami. Keď tieto dve fotky sú pre vás prijateľné, rád si ich spravím. Ďakujem. (Potlesk.)
Danko, Andrej, podpredseda NR SR (2024-10-02):
Poslanec Šimečka. Nie je v sále, keďže už mal možnosť vystúpiť, stráca úplnú možnosť, nielen poradie. Pokračujeme v rozprave. Pýtam sa, či sa chce prihlásiť niekto do rozpravy ústne. Uzatváram možnosť prihlásenia do rozpravy ústne. Konštatujem, že sa prihlásilo 21 poslancov. Poradie, ako vidíte na tabuli. Prvý je poslanec Pročko, druhý sa pripraví poslanec Viskupič, tretí Majerský. Nech sa páči, pán poslanec Pročko.
M. Číž, podpredseda NR SR: (2007-12-11):
Teraz dávam slovo spravodajkyni, ktorú určil navrhnutý gestorský výbor, výbor pre sociálne veci a bývanie, pani poslankyni Kláre Sárközy. A prosím ju, aby odôvodnila spravodajskú správu.
Matovič, Igor, poslanec NR SR (2014-12-04):
Čiže kolegyni Žitňanskej, ja som myslel, že teda keď som to v tej rozprave, alebo vlastne v úvodnom slove povedal, že vlastne pri, v tomto prípade sa to týka aj mňa, ako v prípade Radoslava Procházku, takže možno to stačí. Keď považujete za potrebné formálne povedať, že áno, v tomto prípade som v konflikte záujmov, lebo keď to prejde, tak nebudem mať ani najmenší strach zverejniť nahrávku s Radoslavom Procházkom celú, tak to vlastne takto hovorím. (Reakcia z pléna.) Ako? (Reakcia z pléna.) Jaj, dobre. Čiže áno, som v konflikte záujmov, lebo ak tento, táto úprava prejde, nebudem mať najmenší strach zverejniť tú nahrávku celú. A myslím si, že bolo by vo verejnom záujme, aby si ju ľudia mohli vypočuť celú, lebo tam zaznela kopa zaujímavých vecí a ešte iných skvostov. Kolega Jurzyca, samozrejme, že keď, čo hovoríte, to priznal, to možno tam ušlo, určite ja neodsudzujem nikdy žiadneho človeka, ktorý sa prizná k svojej chybe a oľutuje ju. To mi možno iba akože medzi, medzi riadkami nejako ubehlo. Ale máte pravdu, ja som si to všimol pri Robertovi Ficovi, že takéto niečo tam zaznelo a bolo to také smiešne. Ku kolegovi Mikloškovi, prepáčte, ale ja to teraz nestihnem, tam bolo veľa, veľa vecí, ja by som to ešte v záverečnom slove sa vyjadril k tomu. A ku kolegovi Suskovi, možno tiež radšej v tom záverečnom slove trošku, dobre?
Pellegrini, Peter, podpredseda NR SR (2020-04-23):
Pani poslankyňa Hajšelová.
Glváč, Martin, podpredseda NR SR (2017-12-06):
Ďalší v rozprave vystúpi pán poslanec Vašečka, nech sa páči.
Brixi, Otto, poslanec NR SR (2012-06-27):
Pán predsedajúci, vážené kolegyne, kolegovia, vážení predkladatelia, ja si na úvod veľmi vážim, že takýto návrh zákona, o ktorom máme tu dnes možnosť hovoriť, z vašich radov vzišiel, avšak myslím, že takýto zákon by mal prejsť nejakým medzirezortným konaním a minimálne celospoločenskou diskusiou, aby mali možnosť sa k nemu vyjadriť aj tí, ktorých sa tento zákon týka, poprípade záujmové organizácie, ktoré ich zastupujú. Dnes, ako isto všetci vieme, a nikto z nás o tom snáď nebude pochybovať a polemizovať, je na Slovensku veľké množstvo športovcov, ktorí žijú na hranici životného minima a zaslúžia si ocenenie či už zo strany spoločnosti alebo zo strany štátu. Sú však veci, ktoré mi v tomto zákone chýbajú. Začnem či už od trvalého bydliska, štátneho občianstva a samotných ocenených alebo aj dovŕšenie veka pri športovcoch a olympionikoch z deaflympijských disciplín. Chýba mi tu pôsobnosť. Ja si myslím, že tento zákon a plnenie tohto zákona by nemalo vzísť z kapitoly ministerstva školstva, ale skôr z kapitoly ministerstva práce, sociálnych vecí a rodiny, ak už sa ideme baviť o sociálnom zabezpečení. Treba, samozrejme, brať do úvahy aj športy kolektívne, ktoré nie sú v rámci olympijských športových udalostí. Ja si nemyslím, že športovci, hokejisti, futbalisti alebo hádzanári, majú mať po získaní medaily na medzinárodných športových podujatiach nižšie spoločenské postavenie ako olympijskí medailisti. Myslím, že tá ich snaha a ten ich záujem o dosiahnutie výsledku bol taký istý. A v závere len taká regionálna pikoška. My, v Košiciach máme víťaza vo futbale z olympiády a máme druhého víťaza, majstra z majstrovstiev Európy vo futbale. Prečo jeden ocenený štátom za svoje zásluhy byť má a druhý nie? Ďakujem.
Glváč, Martin, podpredseda NR SR (2019-03-28):
S reakciou, pani poslankyňa Petrík.
A. Belousovová, podpredsedníčka NR SR: (2009-02-17):
návrhu poslancov Národnej rady Slovenskej republiky Vladimíra Mečiara, Kataríny Tóthovej a Ľudmily Muškovej na vydanie zákona, ktorým sa mení a dopĺňa zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov . Návrh zákona má parlamentnú tlač 758, spoločná správa výborov je uvedená ako tlač 758a. Teraz odovzdávam slovo pani poslankyni Kataríne Tóthovej, aby tento návrh zákona odôvodnila. Nech sa páči.
Danko, Andrej, predseda NR SR (2018-12-05):
Ďakujem, pán poslanec. Budeme pokračovať hlasovaním v prvom čítaní o návrhu poslancov Kaščákovej a Klusa na vydanie zákona, ktorým sa mení a dopĺňa zákon č. 516/2008 Z. z. o Audiovizuálnom fonde, tlač 1225, bod 64 schváleného programu. Prosím spravodajcu z výboru pre kultúru a médiá poslanca Juraja Kolesára, aby uviedol hlasovanie. (Hlasovanie o návrhu poslancov Národnej rady Slovenskej republiky Renáty Kaščákovej a Martina Klusa na vydanie zákona, ktorým sa mení a dopĺňa zákon č. 516/2008 Z. z. o Audiovizuálnom fonde a o zmene a doplnení niektorých zákonov v znení neskorších predpisov , tlač 1225.)
Ďuriš Nicholsonová Lucia, podpredsedníčka NR SR (2017-02-02):
Poprosím vás, pán poslanec Klus, skúste to nechať, aby sme nerušili pána poslanca Viskupiča, dobre? Ďakujem veľmi pekne. Nech sa páči.
Dolinková, Zuzana, ministerka zdravotníctva SR (2023-12-14):
Ďakujem veľmi pekne, pán poslanec. Myslím si, že som kvalifikovane odpovedala na vašu otázku v predchádzajúcom vyjadrení, a bola, boli zodpovedané všetky otázky, na ktoré ste sa pýtali. Ďakujem veľmi pekne.
Jurinová, Erika, podpredsedníčka NR SR (2012-09-12):
Ďakujem pekne, ďalší prihlásený do rozpravy pán Martin Fecko. Ešte ja by som takú malú poznámku vložila, že dohodli sme sa, pretože pán minister je zajtra zaneprázdnený a nevedel by sa zúčastniť rokovania, že dneska dokončíme aj rozpravu, aj nasledujúci bod, s vašim súhlasom, samozrejme. Všeobecný súhlas je, ďakujem vám. Nech sa páči, pán poslanec.
Blanár, Juraj, podpredseda NR SR (2023-02-08):
Toľko pán navrhovateľ v rozprave a teraz udeľujem slovo písomne prihlásenému pánu poslancovi Ondrejovi Dostálovi, avšak ešte predtým jedna faktická poznámka. Pán kolega Suja.
J. Laššáková, poslankyňa: (2004-02-04):
K bodu 3 môjho predloženého pozmeňujúceho návrhu chcem uviesť, že prijatím zákona č. 586/2003 Z. z. o advokácii došlo k zrušeniu zákona o Komore komerčných právnikov a povolania komerčného právnika. Z uvedeného dôvodu je potrebné zosúladiť predložený návrh zákona s právnym stavom. Vzhľadom na to, že v spoločnej správe je tento návrh uvedený pod bodmi 33, 34, 35, navrhujem, aby na osobitné hlasovanie boli zo spoločnej správy vyňaté body 33, 34, 35, a keďže tieto body navzájom súvisia, navrhujem, aby sa o nich hlasovalo spoločne. O mojom pozmeňujúcom návrhu navrhujem, aby sa hlasovalo o bode 1 a 2 spoločne a o bode 3 osobitne. Ďakujem pekne.
Kaník, Ľudovít, poslanec NR SR (2012-08-02):
Pán predseda, zrejme sme sa nerozumeli, preto som požiadal o hlasovanie, lebo nehovorím o okolí Národnej rady. Hovorím o priestoroch Národnej rady a tam asi sa musíme dohodnúť, či áno, či nie.
Blanár, Juraj, podpredseda NR SR (2022-12-06):
Pán poslanec Baránik s faktickou poznámkou.
Paška, Pavol, predseda NR SR (2014-06-26):
Ďakujem pekne, pán spravodajca. Tak teraz otváram rozpravu. Pán poslanec Hlina je písomne prihlásený. Nech sa páči.
Pellegrini, Peter, predseda NR SR (2014-12-11):
Ďakujem pekne. S reakciou na faktické poznámky pán poslanec Brocka, nech sa páči.
Nicholsonová, Lucia, podpredsedníčka NR SR (2016-06-07):
Pán poslanec Krajniak, nech sa páči.
D. Lipšic, podpredseda vlády a minister spravodlivosti SR: (2004-05-14):
To je môj prístup, ktorý stále bude pretrvávať. A myslím si, že je správny, myslím si, že je spravodlivý a naviac je aj v súlade s tým, čo hovorí naša ústava. Naša ústava je „farboslepá“ a nepozná jednotlivé rasy a etnické pôvody, priznáva každému jedincovi rovnaké práva a rovnaké povinnosti a to by sa malo prejavovať aj v našich zákonoch.
Laurenčík, Milan, podpredseda NR SR (2021-11-02):
Pán poslanec, prosím vás, dôsledne aj s tými úvodzovkami, aj bodkami, aj čiarkami, aby sme nemali zase problém, lebo kolegovia to sledujú všetko. Nech sa páči.
Senko, Ján, poslanec NR SR (2016-12-08):
Ďakujem za odpoveď. Pán minister, verím, že sa podarí tento termín naplniť a že sa budú úspešne napredovať aj ďalšie jednania ohľadom trasy R2 Zvolen východ – Zvolen západ tak, aby nedochádzalo k zápcham v meste Zvolen v súvislosti s tým, že čoraz viacej áut prechádza popri Bučine smerom na Žiar nad Hronom. A že sa podarí vyriešiť trasovanie tohto úseku. Takže dúfajme, že tá celá plánovaná R2 čoskoro uzrie svetlo sveta a verejnosť ju bude môcť využívať. Ďakujem.
P. Hrušovský, predseda NR SR: (2003-12-04):
Teraz poprosím pána ministra Chmela, aby odpovedal na otázku znenia: „Vážený pán minister, našej pôvodnej slovenskej literatúry je ako šafránu. Trh je zaplavený zahraničnou literatúrou rôznych hodnôt. Nemohli by ste niečo urobiť pre to, aby slovenskí autori a vydavateľstvá slovenskej literatúry mali uľahčený boj o slovenského čitateľa?“ Pýta sa vás, pán minister, pán poslanec Hanzel. Nech sa páči, odpovedajte.
Zajac, Pavol, poslanec NR SR (2015-06-25):
Vážená pani predsedajúca, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona ja zrejmý účel navrhovanej úpravy, tak ako to predniesol aj pán navrhovateľ. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodárske záležitosti, Výbor Národnej rady Slovenskej republiky pre pôdohospodárstvo a životné prostredie. Za gestorský výbor navrhujem Výbor Národnej rady pre financie a rozpočet. Odporúčam, aby predmetný návrh zákona výbory prerokovali do 10. septembra 2015 a gestorský výbor do 11. septembra 2015. Pani predsedajúca, prosím, otvorte rozpravu k uvedenému návrhu zákona.
Štefanec, Ivan, poslanec Európskeho parlamentu (2020-07-07):
Ďakujem pekne, pán podpredseda. Ďakujem aj za otázky. Kolegyne, kolegovia, tú odpoveď na otázku pána poslanca Nemca mi zobrala pani Ďuriš Nicholsonová, ale ja chcem len potvrdiť, že je to tak, lebo naozaj šport hrá významnú úlohu v prevencii, čiže je súčasťou nielen reformy vzdelávania a reformy zdravotníctva. A chcem upozorniť, že už aj v súčasnosti sa dá čerpať na športovú infraštruktúru zo, zo súčasných eurofondov a bude tomu tak určite aj v ďalšom období. Teoreticky je možné čerpať aj z fondu obnovy, ale určite ja vidím väčšie príležitosti z toho finančného rámca 2021 až 2027. A jak budete potrebovať nejaké podrobnosti, ja osobne som veľký priaznivec športu, veľmi rád tomu napomôžem. Bola tu otázka od pána poslanca Kočiša ohľadom pôžičky, ako je krytý fond obnovy. No krytý bude európskym rozpočtom a práve v tom je tá výhoda, že na európskej úrovni si dokážeme požičať lacnejšie, ako keby si to požičiavali jednotlivé krajiny. Preto je to ďalšia z výhod pre menšie krajiny ako Slovensko, že si dokážeme z európskych peňazí požičať spoločne lacnejšie. Aj tu sa prejavuje naša výhoda príslušnosti v Únii a osobitne príslušnosti v eurozóne. Pán poslanec Valášek sa potom pýtal ohľadom udržateľnosti, tak veľmi chcem zdôrazniť to, čo som už aj naznačil vo svojom príhovore, že je dôležité, aby tie reformy boli udržateľné, aby generovali príjmy, z ktorých budú potom ďalšie generácie schopné splácať jednak tie pôžičky po roku 2028 ďalších tridsať rokov, ale vôbec, aby aj ten celý proces, ako hovoríme, bol jasný a transparentný, aby bolo jasné, čo ideme robiť, kto je za to zodpovedný a ako. Tie procesy potrebujeme jasne zjednodušiť a stransparentniť. Ďakujem pekne.
Bugár, Béla, podpredseda NR SR (2019-10-17):
Prezentujme sa a hlasujme. (Hlasovanie.) Prítomných 142, za 137, zdržali sa 5. Konštatujem, že uznesenie sme schválili. Prosím teraz pani poslankyňu Bašistovú, aby uviedla hlasovanie v prvom čítaní o vládnom návrhu zákona, ktorým sa mení a dopĺňa zákon č. 55/2017 Z. z. o štátnej službe (tlač 1693). (Hlasovanie o vládnom návrhu zákona, ktorým sa mení a dopĺňa zákon č. 55/2017 Z. z. o štátnej službe a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1693.)
Hrnčiar, Andrej, podpredseda NR SR (2016-06-07):
Pokračujeme v rokovaní. Vidím tu pána ministra vnútra. Ja teda môžem potvrdiť, že pán minister bol na výbore. Takže nech sa páči.